CELEX: 62012CA0599
Language: el
Date: 2014-03-13 00:00:00
Title: Υπόθεση C-599/12: Απόφαση του Δικαστηρίου (όγδοο τμήμα) της 13ης Μαρτίου 2014 [αίτηση του Rechtbank van eerste aanleg te Brugge (Βέλγιο) για την έκδοση προδικαστικής αποφάσεως] — Jetair NV, BTW-eenheid BTWE Travel4you κατά FOD Financiën (ΦΠΑ  — Ειδικό καθεστώς των πρακτορείων ταξιδίων  — Πράξεις που πραγματοποιούνται εκτός της Ευρωπαϊκής Ένωσης  — Έκτη οδηγία 77/388/ΕΟΚ  — Άρθρο 28, παράγραφος 3  — Οδηγία 2006/112/ΕΚ  — Άρθρο 370  — Ρήτρες standstill  — Τροποποίηση της εθνικής νομοθεσίας κατά τη διάρκεια της προθεσμίας μεταφοράς της οδηγίας)

5.5.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 135/10
            
         Απόφαση του Δικαστηρίου (όγδοο τμήμα) της 13ης Μαρτίου 2014 [αίτηση του Rechtbank van eerste aanleg te Brugge (Βέλγιο) για την έκδοση προδικαστικής αποφάσεως] — Jetair NV, BTW-eenheid BTWE Travel4you κατά FOD Financiën
   (Υπόθεση C-599/12) (1)
   
   ((ΦΠΑ - Ειδικό καθεστώς των πρακτορείων ταξιδίων - Πράξεις που πραγματοποιούνται εκτός της Ευρωπαϊκής Ένωσης - Έκτη οδηγία 77/388/ΕΟΚ - Άρθρο 28, παράγραφος 3 - Οδηγία 2006/112/ΕΚ - Άρθρο 370 - Ρήτρες standstill - Τροποποίηση της εθνικής νομοθεσίας κατά τη διάρκεια της προθεσμίας μεταφοράς της οδηγίας))
   2014/C 135/11
   Γλώσσα διαδικασίας: η ολλανδική
   
      Αιτούν δικαστήριο
   
   Rechtbank van eerste aanleg te Brugge
   
      Διάδικοι στην υπόθεση της κύριας δίκης
   
   Jetair NV, BTW-eenheid BTWE Travel4you
   
      κατά
   
   FOD Financiën
   
      Αντικείμενο
   
   Αίτηση προδικαστικής αποφάσεως — Rechtbank van eerste aanleg te Brugge — Ερμηνεία των άρθρων 49 και 63 ΣΛΕΕ, των άρθρων 26, παράγραφος 3, και 28, παράγραφος 3, στοιχείο α', της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση (ΕΕ ειδ. έκδ. 09/001, σ. 49) — Ερμηνεία και κύρος των άρθρων 153, 309 και 370 της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθεμένης αξίας (ΕΕ L 347, σ. 1) — Ειδικό καθεστώς των πρακτορείων ταξιδίων — Παροχές υπηρεσιών συνεπαγόμενες τη χρησιμοποίηση, για την τέλεση πράξεων εκτός της Ένωσης, άλλων υποκειμένων στον φόρο — Δεν απαλλάσσονται — Αρχές της ισότητας, της φορολογικής ουδετερότητας και της αναλογικότητας
   
      Διατακτικό
   
   
               1)
            
            
               Το άρθρο 28, παράγραφος 3, της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθέμενης αξίας: ομοιόμορφη φορολογική βάση, και το άρθρο 370 της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας, δεν αντιτίθενται στη θέσπιση από κράτος μέλος, προ της 1ης Ιανουαρίου 1978 και κατά τη διάρκεια της προθεσμίας μεταφοράς της έκτης οδηγίας 77/388 στην εθνική έννομη τάξη, διατάξεως η οποία τροποποιεί την υφιστάμενη νομοθεσία του επιβάλλοντας φόρο προστιθέμενης αξίας στις πράξεις των πρακτορείων ταξιδίων που αφορούν ταξίδια εκτός της Ευρωπαϊκής Ένωσης.
            
         
               2)
            
            
               Ένα κράτος μέλος δεν παραβαίνει το άρθρο 309 της οδηγίας 2006/112, μη εξομοιώνοντας τις υπηρεσίες που παρέχουν τα πρακτορεία ταξιδίων με απαλλασσόμενες δραστηριότητες μεσαζόντων, όταν οι υπηρεσίες αυτές συνδέονται με ταξίδια που πραγματοποιούνται εκτός της Ευρωπαϊκής Ένωσης, και επιβάλλοντας φόρο προστιθέμενης αξίας στις εν λόγω υπηρεσίες, εφόσον επέβαλε φόρο προστιθέμενης αξίας στις υπηρεσίες αυτές την 1η Ιανουαρίου 1978.
            
         
               3)
            
            
               Το άρθρο 370 της οδηγίας 2006/112 σε συνδυασμό με το παράρτημα X, μέρος A, σημείο 4, της οδηγίας αυτής δεν παραβαίνει το δίκαιο της Ένωσης παρέχοντας στα κράτη μέλη την ευχέρεια να συνεχίσουν να φορολογούν τις υπηρεσίες που παρέχουν τα πρακτορεία ταξιδίων, οι οποίες συνδέονται με ταξίδια που πραγματοποιούνται εκτός της Ευρωπαϊκής Ένωσης.
            
         
               4)
            
            
               Ένα κράτος μέλος δεν παραβαίνει το δίκαιο της Ένωσης, και ειδικότερα δεν ενεργεί κατ’ αντίθεση προς τις αρχές της ισότητας, της αναλογικότητας και της φορολογικής ουδετερότητας, αντιμετωπίζοντας τα πρακτορεία ταξιδίων, κατά την έννοια του άρθρου 26, παράγραφος 1, της έκτης οδηγίας 77/388 και του άρθρου 306 της οδηγίας 2006/112, διαφορετικά από τους μεσάζοντες και εισάγοντας κανόνα, όπως το βασιλικό διάταγμα της 28ης Νοεμβρίου 1999, δυνάμει του οποίου φορολογούνται μόνον οι υπηρεσίες των πρακτορείων ταξιδίων και όχι οι υπηρεσίες των μεσαζόντων, όταν συνδέονται με ταξίδια που πραγματοποιούνται εκτός της Ευρωπαϊκής Ένωσης.
            
         
      (1)  ΕΕ C 86 της 23.3.2013.